വാരാന്ത്യ ലോക്ക്ഡൗണ്: കര്ക്കിടക വാവുബലി: പൊതു സ്ഥലങ്ങളില് ബലിതര്പ്പണം അനുവദിക്കില്ല തിരുവനന്തപുരം: ഇന്ന് സമ്ബൂര്ണ ലോക്ക്ഡൗണ് ആയതിനാല്, നഗരത്തില് കര്ശന നിയന്ത്രണങ്ങള് നടപ്പിലാക്കുമെന്ന് സിറ്റി പോലീസ് കമ്മീഷണര് അറിയിച്ചു. അതോടൊപ്പം കര്ക്കിടക വാവുബലിയോടനുബന്ധിച്ചുള്ള ബലിതര്പ്പണം പൊതുസ്ഥലങ്ങളില് അനുവദിക്കുകയില്ല. ഇത്തരത്തില് ബലിക്കടവുകളിലോ ക്ഷേത്രപരിസരങ്ങളിലോ മറ്റിടങ്ങളിലോ പൊതുബലിതര്പ്പണം സംഘടിപ്പിക്കുന്ന വ്യക്തികള്ക്കെതിരെയും സംഘടനകള്ക്കെതിരെയും കര്ശന നിയമ നടപടി സ്വീകരിക്കുമെന്നും സിറ്റി പോലീസ് കമ്മീഷണര് അറിയിച്ചു. സമ്ബൂര്ണ്ണ ലോക്ക്ഡൗണിന്റ ഭാഗമായി നഗരാതിര്ത്തി പ്രദേശങ്ങള് പോലീസ് ബാരിക്കേഡ് വച്ച് അടച്ച് കര്ശനപരിശോധന നടത്തും. രാവിലെ 6.00 മണി മുതല് പരിശോധന ആരംഭിക്കും. നഗരത്തിനുളളിലേയ്ക്കും പുറത്തേയ്ക്കും വാഹനയാത്ര അനുവദിക്കില്ല. അനാവശ്യമായി യാത്ര നടത്തുന്നവര്ക്കെതിരെ കേസ്സെടുക്കുകയും വാഹനം പിടിച്ചെടുക്കുകയും ചെയ്യും. കൂടാതെ, നഗരത്തിലെ എല്ലാ സേ്റ്റഷന് പരിധികളിലുമുള്ള പ്രധാന സ്ഥലങ്ങള് കേന്ദ്രീകരിച്ച് 70 ചെക്കിംങ് പോയിന്റുകളും ക്രമീകരിച്ചിട്ടുണ്ട്. അത്യാവശ്യ മെഡിക്കല് സേവനങ്ങള്ക്കും അവശ്യസര്വ്വീസ് വിഭാഗങ്ങള്ക്കും സര്ക്കാര് നിര്ദ്ദേശിച്ചിട്ടുള്ള മറ്റ് വിഭാഗങ്ങളില്പ്പെട്ടവര്ക്കും മാത്രമേ യാത്ര അനുവദിക്കുകയുള്ളൂ. മെഡിക്കല് സേ്റ്റാറുകളും, പാല്, പച്ചക്കറി, അവശ്യഭക്ഷണ സാധനങ്ങള് വില്ക്കുന്ന കടകളും മാത്രമേ തുറന്ന് പ്രവര്ത്തിക്കാന് പാടുള്ളൂ. ഹോട്ടലുകളില് ഈ ദിവസങ്ങളില് ടേക്ക്എവെ സംവിധാനം അനുവദിക്കില്ല. ഹോം ഡെലിവറി മാത്രമേ അനുവദിക്കൂ. ചായക്കടകള്, തട്ടുകടകള് എന്നിവ പ്രവര്ത്തി്ക്കാന് പാടില്ല. സമ്ബൂര്ണ്ണ ലോക്ക്ഡൗണ് ദിനമായ ഞായറാഴ്ച പൊതുജനങ്ങള് അനാവശ്യമായി പുറത്തിറങ്ങാതെ വീടുകളില് തന്നെ കഴിയണമെന്നും, വിലക്ക് ലംഘനങ്ങള് നടത്തുന്നവര്ക്കെതിരെ കേരള എപ്പിഡെമിക് ഡിസീസസ് ഓര്ഡിനന്സ്2020 പ്രകാരം വിട്ടുവീഴ്ചയില്ലാത്ത കര്ശന നിയമനടപടികള് സ്വീകരിക്കുമെന്നും സിറ്റി പോലീസ് കമ്മീഷണര് ബല്റാം കുമാര് ഉപാദ്ധ്യായ അറിയിച്ചു.